[pic] | AN COIMISIÚN EORPACH |

An Bhruiséil 23.9.2010

COIM(2010) 519 leagan deireanach

2008/0246 (COD)

TUAIRIM ÓN gCOIMISIÚN de bhun Airteagal 294(7)(c) den Chonradh ar Fheidhmiú an Aontais Eorpaigh i dtaca le leasú Pharlaimint na hEorpa ar sheasamh na Comhairle maidir leis an togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE

maidir le cearta paisinéirí agus iad ag taisteal ar muir agus ar uiscebhealaí intíre agus lena leasaítear Rialachán (CE) Uimh. 2006/2004

LENA LEASAÍTEAR AN TOGRA ÓN gCOIMISIÚNde bhun Airteagal 293(2) den Chonradh ar Fheidhmiú an Aontais Eorpaigh

2008/0246 (COD)

TUAIRIM ÓN gCOIMISIÚN de bhun Airteagal 294(7)(c) den Chonradh ar Fheidhmiú an Aontais Eorpaigh i dtaca le leasú Pharlaimint na hEorpa ar sheasamh na Comhairle maidir leis an togra le haghaidh

RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le cearta paisinéirí agus iad ag taisteal ar muir agus ar uiscebhealaí intíre agus lena leasaítear Rialachán (CE) Uimh. 2006/2004

1. CÚLRA

An dáta ar seoladh an togra chuig an bParlaimint agus an Chomhairle: 5 Nollaig 2008

Tuairim ó Pharlaimint na hEorpa ag an gcéad léamh: 23 Aibreán 2009

Tuairim ón gCoiste Eacnamaíoch agus Sóisialta: 16 Iúil 2009

An dáta ar glacadh seasamh na Comhairle d'aon toil: 11 Márta 2010

Comhaontú COREPER ar an gcomhréiteach ag an dara léamh: 23 Meitheamh 2010

Seasamh Pharlaimint na hEorpa ag an dara léamh: 6 Iúil 2010

2. Cuspóir an togra

Tá an togra reachtach dírithe ar chearta a bhunú do phaisinéirí a bhíonn ag taisteal ar iompar uisce ar bhealaí intíre agus idirnáisiúnta araon. Áirítear ar na cearta sin rialacha íosta maidir le faisnéis le haghaidh gach uile phaisinéir roimh a dturas agus lena linn, cúnamh agus cúiteamh i gcás cur isteach ar a dturais, bearta i gcás moilleanna agus cúnamh sonrach do dhaoine a bhfuil a soghluaisteacht laghdaithe. Mar atá sa reachtaíocht atá ann cheana a bhaineann le hearnálacha an aeriompair agus an iompair d'iarnród, déantar foráil sa togra do chomhlachtaí náisiúnta neamhspleácha a dhéanfaidh díospóidí a réiteach.

3. TUAIRIM ÓN g COIMISIÚN AR LEASÚ PHARLAIMINT NA h EORPA

I ngeall ar an tuairim ó Pharlaimint na hEorpa ag an dara léamh an 6 Iúil 2010, tá seasamh na Comhairle níos gaire anois don togra ón gCoimisiún ó thaobh an méid seo a leanas de: raon feidhme níos leithne (an t-eisiamh teoranta do shoithigh a bhfuil suas le 12 phaisinéir seachas 36 paisinéir á n-iompar acu), feabhas ar chearta paisinéirí a bhfuil a soghluaisteacht laghdaithe agus paisinéirí faoi mhíchumas (formáidí inrochtana, eisceachtaí ón gceart chun taistil a laghdú, tréimhsí fógartha a ghiorrú) agus ardú ar an leibhéal cosanta do phaisinéirí a bhíonn ag taisteal ar muir agus ar uiscebhealaí intíre go ginearálta (na tairseacha cúitimh a ísliú, rud a ardóidh na leibhéil chúnaimh).

Is toradh é seasamh na Parlaiminte ar chomhréiteach a fuarthas sna comhráite neamhfhoirmeálta deireanacha idir na trí pháirtí a tionóladh an 15 Meitheamh 2010 agus a pléadh agus a daingníodh an 23 Meitheamh 2010 sa Chomhairle.

4. Conclúid

De bhun Airteagal 293(2) den Chonradh ar Fheidhmiú an Aontais Eorpaigh, tá an Coimisiún sásta an togra a mhodhnú i gcomhréir leis an téacs comhréitigh thuas ón gComhairle agus ón bParlaimint.